# Pequín

|  |
| --- |
| **Pequín北京市 Běijīng Shì* |
| **Localidat de China** |
|  A Ciudat Vedata. |
| **Estau**  • Municipalidat |  China Pequín |
| **Superficie** | 16,808 km² |
| **Población**  • **Total**  • **Densidat** |  21 893 095 hab. (2020) 1.281,5326 hab/km² |
| **Altaria**  • Meyana |  43,5 m. |
| **Codigo postal** | 100000 |
| **Chentilicio** | Pequinés/a |
| **Coordenadas** | 39°54’14’’N116°24’27’’E |
| Pequín Pequín en China |
| Web oficial |

**Pequín** (en chinés 北京, en pinyin Běijīng, forma tradicional: *Peking*) ye una ciudat capital d'a Republica Popular de China y tien una población de 14.230.000 habitants (2002) en una superficie de 16,808 km², con una densidat de 847 hab./km².

Pequín ye una d'as 4 municipalidaz de China, una categoría que poseye un estatus equivalent a lo provincial y que son baixo lo control dreito d'o gubierno central. Pequín ha estau una municipalidat dende la creyación d'a Republica Popular China.

Ye una d'as ciudaz mas grans de China, nomás superada que por Xangai en cuanto a la suya población. Tamién ye un important nugo de comunicación, pos poseye muitas linias de ferrocarril, autopistas y carreteras. Ye reconoixida actualment como lo corazón cultural, politico y social de China.

## Historia

### Historia dica los mongols

En a rechión de Pequín bi ha presencia humana dende l'anyo 1000 aC. Amán de Pequín (encara que en un lugar hue desconoixiu) se trobaba l'antiga ciudat de Ji, que estió la capital d'o estau de Yan en o periodo historico de China conoixiu como os *Reinos combatients*. Ista ciudat fue albandonada en o sieglo VI.

En o periodo d'as grans dinastías chinesas, a dinastía Tang y a dinastía Song, a rechión de Pequín yera ocupada nomás que por chicotas aldeyas de tipo agricola. Cuan en o sieglo X a dinastía Liao redotó a os Song y lis prenió la mayor parte d'o suyo territorio en o norte, incluyindo-ie la rechión de Pequín, os Song establioron a suya capital en o sud, en Nanking.

En o sieglo XIII plegoron enta lo lugar os mongols de Chinguis Khan, que destruyioron as antigas ciudaz. A ciudat de *Zhongdu*, que heba estau la capital d'a dinastía Chin, fue cremada en 1215.

### O periodo Yuan

En os anyos 1260, Kublai Khan decidió situar a suya capital un poquet a lo norte d'o centro de *Zhongdu* y mandó construir-la, preparando-se pa rematar a conquiesta de China y fundar a dinastía Yuan. A ciudat fue baptizada como *Dadu* ("a gran capital" en chinés), que en mongol se convertió en *Daidu*) y se convertió oficialment en a suya capital. En as luengas turquicas yera conoixida como *Khanbalikh* ("a ciudat d'o Gran Khan"). L'antigo nombre de *Zhogndu* lo trobamos citau en *La Flor de las Ystorias d'Orient*:

et fizieron senyor su hermano Cobilata el qual tuuo la senyoria delos tartres .xl. et .ii. anyos et fue xp(ist)iano et fizo vna çiudat la qual es clamada **Jong** et es mayor que Roma et en aq(ue)lla aturo cobilatan qui fue el sesen Emperador delos tartaros entro ala fin de su vida
Chuan de Mandevilla prenió *La Flor de las Ystorias d'Orient* como fuent y transmitió este mesmo toponimo, y por ixo veyemos *jonig* en a versión aragonesa d'o *Libro d'as Marabillas d'o Mundo*:

Apres mango / Can Regna cobila / Can q(u)i fue assi xp(ist)iano & Regno .xlij. aynnos el fundo **la grant cibdat de jonig en cathay** q(u)i es mas grant assaz q(ue) no es Roma / lotro grant Can q(ue) veno empues deueno pagano & todos los otros empues / el grant Can es el mas pod(e)roso emp(er)ador q(ue) sea de jus el firmame(n)t
Pero en o *Libro de Marco Polo* podemos veyer a denominación turquica:

Et el grant chan trobo et suppo por sus astrologianos que aquesta çiudat se deuie Rebellar contra el et decontine(n)t la fizo deshabitar et fizo fer la ciudat de **gua(m)balech** et fizo venir apoblar alli toda la gent que staua en garimabalu la qual ciudat de **guambalech** es tan gra(n)t que tiene .xxiiij. leguas toda cayrada bien murada et tiene cascun cayre .vj. leguas et el muro ha dalto .xxx. cobdos et .x. de gros
O feito que Kublai Khan la trigase como capital por estar a man d'as suyas bases de poder en Mongolia fació que con o tiempo esta ciudat prenese importancia encara estando en a muga norte de China.

### Periodo Ming y Qing

### O turbulento sieglo XX

## Administración

 A Ciudat Prohibida en Pequín.
 Tumbas d'a dinastía Ming.
### Districtos y Vicos

Bi ha 8 districtos urbans:

* Districto de Dongcheng (东城区: Dōngchéng Qū).
* Districto de Xicheng (西城区: Xīchéng Qū).
* Districto de Chongwen (崇文区: Chóngwén Qū).
* Districto de Xuanwu (宣武区: Xuānwǔ Qū).
* Districto de Chaoyang (朝阳区: Cháoyáng Qū).
* Districto de Haidian (海淀区: Hǎidiàn Qū).
* Districto de Fengtai (丰台区: Fēngtái Qū).
* Districto de Shijingshan (石景山区: Shíjǐngshān Qū).

Atros 8 districtos mas se troban en os arredols d'a municipalidat, prencipalment ciudaz satelite, lugarons y comarcas rurals:

* Districto de Mentougou (门头沟区: Méntóugōu Qū).
* Districto de Fangshan (房山区: Fángshān Qū).
* Districcto de Tongzhou (通州区: Tōngzhōu Qū).
* Distrito de Shunyi (顺义区: Shùnyì Qū).
* Districto de Changping (昌平区: Chāngpíng Qū).
* Districto de Daxing (大兴区: Dàxīng Qū).
* Districto de Pinggu (平谷区: Pínggǔ Qū).
* Districto de Huairou (怀柔区: Huáiróu Qū).

#### Condaus

Os dos condaus de Pequín gubernan lugarons y arias rurals muit luent d'a ciudat:

* Condau de Miyun (密云县: Mìyún Xiàn).
* Condau de Yanqing (延庆县: Yánqìng Xiàn).

## Turismo

A pagoda d'o Templo de Cishou.
Atamas d'o mal feito por a revolución comunista y d'o creiximiento urbán, como l'espaldadura d'os Hutongs, encara existen bellas atraccions historicas ta lo turismo. As mas conoixidas son l'ixample *Badaling* d'a Gran Muralla Chinesa, o Palacio de Verano y a Ciudat Prohibida. Por o suyo significau politico, tamién ye muit vesitada la plaza de Tian'anmen.

Puestos famosos :

* A Ciudat Prohibida.
* A plaza de Tian'anmen.
* A Gran Muralla.
* As Fuesas Ming.
* O Templo d'o Cielo.
* O palacio de Verano.
* As Ruinas de l'Antigo Palacio de Verano.
* Gulou.
* Museu de l'Hombre de Pequín en Zhoukoudian (Patrimonio Mundial d'a Humanidat).

## Cultura

### Esporte

 O Niedo, estadio seu de l'atletismo en os Chuegos Olimpicos de 2008.
A ciudat de Pekín ye la seu de muitos equipos que partecipan en as categorias superiors d'os diferents esportes practicaus en China, entre los que cal destacar lo Beijing Guoan d'a *China Super League* de fútbol, os Beijing Ducks d'a *Chinese Basketball Association*, o Beijing Shougang d'a *Chinese Basketball Association femenina*, os China Sharks de l'*Asia League Ice Hockey* y los Beijing Tigers d'a *China Baseball League*.

#### Instalacions esportivas

As instalacions esportivas que destacan en Pequín son todas aquellas que se contruyoron pa los Chuegos Olimpicos de 2008 y que conforman o parque olimpico. Entre ellas o Estadio Nacional, conoixiu popularment como lo niedo, o Pequín National Aquatics Center, conoixiu como lo cubo d'augua, y lo Pequín National Indoor Stadium, entre atros.

#### Competicions esportivas

Estió la seu y organizó los Chuegos d'Asia de 1990, os Chuegos Olimpicos de 2008, y lo Campionato d'o Mundo d'Atletismo de 2015, que se fació en o Estadio Nacional de Pequín conoixiu como *Lo Niedo*.

Tamién estió seu d'os Chuegos Olimpicos d'hibierno de 2022.

#### Esportistas famosos

Entre los esportistas mas conoixius en o mundo cal destacar a lo chugador de basketbol Yao Ming u lo chugador de tenis de mesa Zhuang Zedong; en atletismo destacan u han destacau mientres a suya vida esportiva Liu Xiang, qui tenió lo récord d'o mundo de 110 metros cletas, y la marchadora Liu Hong. En Espanya tamién son conoixius He Zhi Wen, conoixiu como *Juanito* y que ha representau a Espanya en competicions de tenis de mesa, Dong Liu, campiona d'o mundo d'atletismo, entrenadora en Espanya y esposa de Luis Miguel Landa, y Wu Lei, futbolista que chuga en o RCD Espanyol.

## Localidaz achirmanadas

|  |  |  |
| --- | --- | --- |
| * Tokio, Chapón, dende lo 14 de marzo de 1979.
* Nueva York, Estaus Unius, dende lo 29 de febrero de 1980.
* Belgrado, Serbia, dende lo 14 d'octubre de 1980.
* Lima, Perú, dende lo 21 de noviembre de 1983.
* Washington D.C., Estaus Unius, dende lo 15 de mayo de 1984.
* Madrit, Espanya, dende lo 16 de setiembre de 1985.
* Río de Janeiro, Brasil, dende lo 24 de noviembre de 1986.
* Isla de Francia (departamento), Francia, dende lo 2 de chulio de 1987.
* Colonia, Alemanya, dende lo 14 de setiembre de 1987.
* Alcher, Alcheria, dende l'11 de setiembre de 1989.
* Ankara, Turquía, dende lo 20 de chunio de 1990.
* Caire, Echipto, dende lo 28 d'octubre de 1990.
* Islamabad, Pakistán, dende lo 8 d'octubre de 1992.
* Jakarta, Indonesia, dende lo 8 d'octubre de 1992.
* Bangkok, Tailandia, dende lo 26 de mayo de 1993.
* Tel Aviv, Israel, dende lo 29 de mayo de 1993.
* Buenos Aires, Archentina, dende lo 13 de chulio de 1993.
* Seúl, Corea d'o Sud, dende lo 23 d'octubre de 1993.
* Kiev, Ucraína, dende lo 13 d'aviento de 1993.
* Berlín, Alemanya, dende lo 5 d'abril de 1994.
 |  | * Bruselas, Belchica, dende lo 22 de setiembre de 1994.
* Hanoi, Vietnam, dende lo 6 d'octubre de 1994.
* Amsterdam, Países Baixos, dende lo 29 d'octubre de 1994.
* Moscú, Rusia, dende lo 16 de mayo de 1995.
* París, Francia, dende el 23 d'octubre de 1997.
* Roma, Italia, dende lo 28 de mayo de 1998.
* Johannesburgo, Sudafrica, dende lo 6 d'aviento de 1998.
* Ottawa, Canadá, dende lo 18 d'octubre de 1999.
* Teherán, Irán, dende lo 10 d'abril de 1999.
* Canberra, Australia, dende lo 14 de setiembre de 2000.
* Manila, Filipinas, dende lo 14 de noviembre de 2005.
* Londres, Reino Uniu, dende lo 10 d'abril de 2006.
* Addis Abeba Etiopia, dende lo 17 d'abril de 2006.
* Wellington, Nueva Zelanda, dende lo 12 de mayo de 2006.
* San José, Costa Rica dende lo 10 de chulio de 2007.
* Santiago de Chile, Chile dende lo 7 d'agosto de 2007.
* Santo Domingo, Republica Dominicana, dende 2008.
* Doha, Qatar dende lo 23 de chunio de 2008.
* Ciudat de Guatemala, Guatemala, dende 2009.
 |

## Bibliografía

* (it) Stefano Cammelli: *Storia di Pechino e di come divenne capitale della Cina*, Bolonya, Il Mulino, 2004. ISBN 978-88-15-09910-5.
* (en) Arthur Cotterell: *The Imperial Capitals of China - An Inside View of the Celestial Empire*. Londres, Pimlico. 1007. pp. 304. ISBN 978-1-84595-009-5.
* (en) Damian Harper: *Beijing: City Guide*, 6ena edición, Oakland, California, Lonely Planet Publications, 2005. ISBN 1-74059-782-6.
* (en) Colin MacKerras y Amanda Yorke: *The Cambridge Handbook of Contemporary China*, 1991. Cambridge, Anglaterra, Reino Uniu.Cambridge University Press, {{#isbn:05213875}} (reeditau l'anyo 2009).

## Veyer tamién

* Chuegos Olimpicos de Verano de Pequín 2008.

## Vinclos externos

* Se veigan as imáchens de Commons sobre **Pequín**.
* Beijing Official Website International.
* Beijing Info Website International.
* Pachina web oficial d'os Chuegos Olimpicos de Pekín 2008.

## Referencias